Oskar Kokoschka

Is duine d'ealaíontóirí móra Vín na hOstaire a bhí in Oskar Kokoschka (1886-1980). Is i dtús an fhichiú haois a tháinig sé in inmhe. Tá cail air as na portráidí agus na tírdhreacha eispriseanaíocha a rinne sé. Tá péintéireachtaí leis i Músaem Leopold cois Danóibe.

Féinphortráid 1948

Rinne Kokoschka féinphortráid sa bhliain 1948. Dar leis an scríbhneoir Diarmuid M. Johnson go bhfuil loinnir na fiosrachta sna súile - agus rian den méid a d'fhulaing sé sa gCéad Chogadh Mór (1914-1918). D'aithneofaí cuid d'aeistéitic na linne sin i saothar J. B. Yeats chomh maith, beagán den alltacht atá sa duine agus í á hídiú le tréanbhuillí na scuaibe.

Féach freisin

 An t-eispriseanaíochas

Catagóir:Ealaíontóirí na hOstaire